दूए दिन मिया रत्तनदेव ते चंदनदेव दे घुड़सवारें कन्ने असलम बेग बी अपने 500 सवारें गी लेइयै मंडी सुचेतगढ़ चढ़ी आया। पैह्‌ला डेरा “खीर खड्डा” लग्गा। दूआ “डैना-धारा” ते त्रीया डेरा “सतलुद्दर” दे कंडै। मंडी सुचेतगढ़ हाली बी 18 क्रोह् दूर ही। दूए पासै भूपचंद राजे दे खबरदारें सनेहा दित्ता जे मुगलें दी फौज डोगरें कन्ने लड़ने आस्तै चढ़ी आई ऐ। भूपचंद बड़ा जां-बाज सूरमा हा। ओ अपनी फौज लेइयै “सतलुद्दर” दी उस भेठा आई खड़ोता ते जंदी राती सतलुद्दर पार करियै इन्दे कैम्प उप्पर हमला करी दित्ता।